b'\n_START_ARTICLE_\nArmadna skupina A (Wehrmacht)\n_START_SECTION_\nZgodovina\n_START_PARAGRAPH_\nArmadna skupina je bila ustanovljena 26. oktobra 1939 s preimenovanjem Armadne skupine Jug. Med francosko kampanjo je bila srednja armadna skupina v napadu na Francijo; prodrla je skozi Ardene proti Rokavskemu prelivu in obkolila Dunquerk. Med drugo fazo napada je ponovno postala srednja armadna skupina na Somi. Po tej kampanji je bila podrejena Oberbefehlshaber West. 22. junija 1941, ob operaciji Barbarossa, je bila armadna skupina preimenovana v Armadno skupino Jug._NEWLINE_Ponovno je bila ustanovljena 24. aprila 1942 kot \xc5\xa0tab Anton (Stab Anton), 22. maja istega leta pa je bila preimenovana v Obalni \xc5\xa1tab Asow (K\xc3\xbcstenstab Asow). 7. julija 1942 je sodelovala v Fall Blau (cilj Kavkaz in Stalingrad). 30. marca 1944 je bila preimenovana v Armadno skupino Ju\xc5\xbena Ukrajina._NEWLINE_23. septembra 1944 je bila armadna skupina ponovno ustanovljena, tokrat na jugu Poljske s preimenovanjem Armadne skupine Severna Ukrajina. 25. januarja 1945 je bila armadna skupina preimenovana v Armadno skupino Sredina.'